ད་དུང་སེམས་ཁུལ་གཞན་ཞིག་བྱུང་བ་ནི་སྐབས་དེར་གུང་ཐང་བསྟན་པའི་སྒྲོན་མེ་སྐུ་བཞུགས་སམ་སྙམ་པ་དེ་ཡིན།འོན་ཀྱང་།ཚེ་ཏན་ཞབས་དྲུང་གི་བསྟན་རྩིས་ལྟར་ན།གུང་ཐང་བསྟན་པའི་སྒྲོན་མེ་སྤྱི་ལོ་༡༩༦༢ལ་འཁྲུངས་ཤིང་།སྤྱི་ལོ་༡༨༢༣ཆུ་མོ་ལུག་གི་ལོར་སྐུ་གཤེགས་འདུག་ཅིང་།མདོ་མཁྱེན་བརྩེ་དང་དཔལ་སྤྲུལ་བླ་བྲང་དུ་ཕེབས་པའི་ལྕགས་འབྲུག་གི་ལོ་ནས་མར་བརྩིས་པའི་ལོ་གསུམ་པར་ཁེལ་ཡོད།དེ་ཡང་སྤྱི་ལོ་༡༨༢༠ལོར་དཔལ་སྤྲུལ་རིན་པོ་ཆེ་གུང་ཐང་ཚང་དང་མཇལ།སྤྱི་ལོ་༡༨༢༡ལོར་རྡོ་གྲུབ་ཆེན་སྐུ་གཤེགས།སྤྱི་ལོ་༡༨༢༢ཆུ་རྟ་ལོར་མདོ་མཁྱེན་བརྩེ་དང་དཔལ་དགེ་གཉིས་སླར་ཡང་ཁྲོ་སྐྱབས་ཐུགས་ཆེན་ནས་མཉམ་འཛོམས་བྱུང་།དེའི་ཕྱི་ལོ་སྟེ།སྤྱི་ལོ་༡༨༢༣ཆུ་ལུག་ལོར་གུང་ཐང་པ་སྐུ་གཤེགས་འདུགདེས་ན་རྫ་དཔལ་སྤྲུལ་གྱིས་གུང་ཐང་བ་མཇལ་ཡོད་པར་ཁ་ཚོན་གཅད་ནས་བཤད་ཆོག་པ་ལྟ་བུ་ཞིག་ཏུ་འདུག